钦定古今图书集成/明伦汇编/氏族典/第426卷 > 《廖用贤尚友录》 > 单超
## 钦定古今图书集成/明伦汇编/氏族典/第426卷 > 《廖用贤尚友录》 > 单超

按《后汉书单超传》：“超，河南人。桓帝初，为中常侍。初，梁
冀两妹为顺、桓二帝皇后，冀代父商为大将军，再世
权威，威震天下。帝不平，恐言泄，不敢谋之。延熹二年，
皇后崩，帝呼超入室，定议收冀及宗亲党与悉诛之，
封超新丰侯。自是权归宦官，朝廷日乱矣。超疾病，帝
遣使者就拜车骑将军。明年薨。弟安为河东太守，弟
子匡为济阴太守。”